Úradný vestník L 199 , 22/07/1983 S. 0012 - 0013

Fínske špeciálne vydanie: Kapitola 3 Zväzok 16 S. 0155

Španielske špeciálne vydanie: Kapitola 03 Zväzok 28 S. 0132

Švédske špeciálne vydanie: Kapitola 3 Zväzok 16 S. 0155

Portugalské špeciálne vydanie Kapitola 03 Zväzok 28 S. 0132



Nariadenie Rady (EHS) č. 2026/83 z 18. júla 1983, ktorým sa mení a dopĺňa nariadenie (EHS) č. 565/80 o vyplácaní vývozných náhrad vopred, pokiaľ ide o poľnohospodárske výrobky RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2727/75 z 29. októbra 1975 o spoločnej organizácii trhu s obilím [1], naposledy zmenené a doplnené nariadením (EHS) č. 1451/82 [2], najmä na jeho článok 16 ods. 5 a na zodpovedajúce ustanovenia iných nariadení, ktorými sa ustanovuje spoločná organizácia trhu s poľnohospodárskymi výrobkami, so zreteľom na návrh Komisie, keďže článok 2 nariadenia (EHS) č. 565/80 [3] definuje základné produkty ako produkty, na ktoré sa vzťahuje organizácia trhu a ktoré sú po spracovaní určené na vývoz; keďže základné produkty môžu využívať výhody platby vývozných náhrad vopred; keďže tovar, na ktorý sa vzťahuje nariadenie (EHS) č. 3035/80 [4], naposledy zmenené a doplnené nariadením (EHS) č. 764/82 [5], nie je v súčasnosti zahrnutý do definície základných produktov; keďže uvedený tovar by sa mal zahrnúť do uvedenej definície s cieľom zabezpečiť, aby sa s ním zaobchádzalo tým istým spôsobom ako s tovarom, na ktoré sa vzťahuje organizácia trhu; keďže článok 4 ods. 3 nariadenia (EHS) č. 565/80 stanovuje, že percento výťažnosti platné v rámci spracovania je percento výťažnosti platné v rámci aktívneho zošľachťovacieho styku; keďže náhrady sa vyplácajú na základe teoretických množstiev produktov používaných pri výrobe tovaru uvedeného v prílohe C k nariadeniu (EHS) č. 3035/80; keďže uvedené teoretické množstvá by sa mali používať ako percento výťažnosti pre uvedený tovar, PRIJALA TOTO NARIADENIE: Článok 1 Nariadenie (EHS) č. 565/80 sa týmto mení a dopĺňa takto: 1. Článok 2 sa nahrádza takto: "Článok 2 Na účely tohto nariadenia: a) - "produkty" sú produkty uvedené v článku 1, - "základné produkty" sú produkty určené na vývoz po spracovaní na spracované produkty alebo tovar; tovar určený na vývoz po spracovaní sa taktiež považuje za základné produkty; b) "spracované výrobky" sú výrobky: - získané spracovaním základných produktov, a - na ktoré sa vzťahuje vývozná náhrada; c) "tovar" je tovar uvedený v prílohách B a C k nariadeniu (EHS) č. 3035/80." 2. Článok 4 ods. 3 sa nahrádza takto: "3. Pokiaľ ide o kontrolné postupy a percento výťažnosti, na základné produkty sa vzťahujú rovnaké pravidlá, aké sa uplatňujú v rámci aktívneho zošľachťovacieho styku na produkty rovnakého charakteru. Avšak percento výťažnosti, ktoré sa má uplatňovať nazákladné produkty používané pri výrobe tovaru uvedeného v prílohe C k nariadeniu (EHS) č. 3035/80, je percento výťažnosti uvedené v tejto prílohe." Článok 2 Toto nariadenie nadobúda účinnosť 1. októbra 1983. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 18. júla 1983 Za Radu predseda C. Simitis [1] Ú. v. ES L 281, 1.11.1975, s. 1. [2] Ú. v. ES L 164, 14.6.1982, s. 1. [3] Ú. v. ES L 62, 7.3.1980, s. 5. [4] Ú. v. ES L 323, 29.11.1980, s. 27. [5] Ú. v. ES L 87, 1.4.1982, s. 4. --------------------------------------------------